अपर शिमला में सेब की कलम का कारोबार बढ़ा
वैशविकस्तर पर बढ़ रही प्रतिस्पर्धा गुणवत्ता के प्रति बागबानों के बढ़ते रुझान के चलते अप्पर शिमला में सेब की कलमों का कारोबार चल निकला है। सेब की बेहतरीन किस्मों की एक छड़ी पचीस से अस्सी रुपए के मूल्य पर बिक रही है, तो ग्राॅफ्टर एक कलम को लगाने के लिए करीब छह से पंद्रह रुपए तक की फीस वसूल रहे हैं।
बागबानों में भी सेब की परंपरागत बागबानी की लीक से हटकर रेड कान, जैरो माइन जैसी किस्मों को लगाने में ज्यादा रुचि दिखा रहे हैं। ग्राफ्टिंगकर बदल रहे बगीचे : सालदर साल सेब बागबानी के क्षेत्र में हो रहे सकारात्मक बदलावों बेहतरनी किस्मों के चलते क्षेत्र में व्यापक स्तर पर सेब के पुराने बगीचों को टाफ ग्राफ्टिंग के जरिए बदला जा रहा है।
बागबान सेब के पुराने बगीचों में बेहतरीन किस्मों की कलमें लगा कर पौधों को बदल रहे हैं। उच्च गुणवत्ता वाली सेब की किस्मों के बगीचों को तैयार करने की इस प्रक्रिया के सेब की कलमों कलम करने में निपुण ग्राफ्टरों की मांग बहुत बढ़ गई है।
चलनिकला कलम का कारोबार :उच्च गुणवत्ता वाली सेब की किस्मों के फलों को फल बाजार में मिल रहे बढ़िया दामों इसकी बेहतरी गुणवत्ता के चलते बागबानों में रेड कान, जैरोमाईन, स्कारलट टू, सुपर चीफ, रेड वेलाक्स जैसी किस्में बागबानों की पहली पसंद बन गई है। मध्यम ऊंचाई वाले क्षेत्र में अधिकांश बागबान अपने बगीचों में इन्हीं किस्मों की पौध लगा रहे हैं। इसके लिए पुराने सेब के बगीचों या सीडलिंग पर इन किस्मों की कलमें लगाना इन किस्मों की पौध खरीदने से सस्ता बेहतर हैं। परिणाम स्वरूप जो बागबान अपने बगीचों में इन किस्मों के पौधे तैयार कर चुके हैं। वे इनकी कलमों की एक स्टिक को 25 से 80 रुपए तक के दाम पर बिक रही है।
^स्पर किस्म की कलम जमीन से 9 इंच पर जैरामोइन जैसी किस्मों की कलम 8 इंच पर की जानी चाहिए। बागबान कलम किसी पंजीकृत विक्रेता से ही लें और पक्का बिल लें। कलम किसी अनुभवी ग्राफ्टर से ही लें। डाॅकुशल मैहता, एच डी छौहारा
ग्राफ्टर की चांदी , एक दिन में 60 से 100 कलमें कर रहे
सेबकी कलमों की खरीद फरोख्त करने वाले बागबानों के साथ-साथ कलम लगाने में निपुण ग्राफ्टर भी इन दिनों खूब डिमांड में है। तकनीकि रूप से संवेदनशील इस काम के लिए ग्राफ्टर एक कलम करने के 6 से लेकर 15 रुपए वसूल रहे हैं। एक दिन में 60 से 100 कलमें करने में सक्षम ग्राफ्टर अपने हुनर की अच्छे खासे दाम वसूल कर बढि़या कमाई कर रहे हैं। सेब की कलमों को करने वाले लोगों की संख्या कम होने के चलते क्षेत्र में ग्राफ्टर बहुत व्यस्त हैं।
बागबानी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva